b"\n_START_ARTICLE_\nJordi d'Orn\xc3\xb3s\n_START_SECTION_\nBiografia\n_START_PARAGRAPH_\nEstudi\xc3\xa0 arts a la Universitat de Perpiny\xc3\xa0 pels volts de l'any 1394._NEWLINE_Doctor en drets, ocup\xc3\xa0 diversos c\xc3\xa0rrecs. Fou prior del monestir de Sant Pere de Casserres i ardiaca d'Elna i Barcelona._NEWLINE_L'any 1417 fou nomenat canceller i procurador del rei Alfons el Magn\xc3\xa0nim davant del papa. El 5 de mar\xc3\xa7 de 1418 va ser rebut pel papa Mart\xc3\xad V i pel concili de Constan\xc3\xa7a, on hi pronunci\xc3\xa0 un discurs de congratulaci\xc3\xb3 per la restauraci\xc3\xb3 de la unitat._NEWLINE_Fou bisbe de Vic des de 1424 fins a 1425._NEWLINE_L'any 1423, el papa Mart\xc3\xad V el nomen\xc3\xa0 delegat seu per resoldre els efectes del cisma d'Aviny\xc3\xb3. El 1429 va intervenir en el concili de Tortosa, on s'exting\xc3\xad el cisma._NEWLINE_Assist\xc3\xad al Concili de Basilea, on fou nomenat cardenal pel papa F\xc3\xa8lix V (cism\xc3\xa0tic), amb el t\xc3\xadtol de Santa Anast\xc3\xa0sia i despr\xc3\xa9s de Santa Maria Transt\xc3\xadber. Despr\xc3\xa9s de la Pau de Terracina Eugeni IV el depos\xc3\xa0 per aquest motiu de la seu de Vic i del cardenalat._NEWLINE_L'any 1449 es reconcili\xc3\xa0 amb el papa Nicolau V, que el nomen\xc3\xa0 bisbe de Carpentr\xc3\xa0s, a la Proven\xc3\xa7a, on mor\xc3\xad el 1452. Va llegar a la catedral de Carpentr\xc3\xa0s la seva biblioteca."